สวัสดีค่ะ เข้าเรื่องเลยนะคะ เริ่มแรกมีอาการคันที่ช่องคลอด และมีตกขาวเป็นสีเขียว สาเหตุนี้เกิดจากอะไร เป็นอะไรมากไหม อันตรายไหมคะ
สวัสดีค่ะ อาการคันช่องคลอด ตกขาวเปลี่ยนเป็นสีเขียวดังที่กล่าวมานั้น อาจจะเกิดจาก การมีช่องคลอดหรือปากมดลูกติดเชื้อ อาจเป็นเชื้อแบคทีเรีย เชื้อรา หรือเชื้อโพรโทซัว หรือเชื้อกลุ่มหนองในที่เป็นโรคติดต่อทางเพศสัมพันธ์ การมีอวัยวะภายในอุ้งเชิงกรานอักเสบ อาจจะปวดท้องน้อย มีไข้ร่วมด้วยได้ หรือเป็นการระคายเคืองของช่องคลอดจากการถูกสวนล้างเบื้องต้นให้งดการมีเพศสัมพันธ์ ไม่สวนล้างช่องคลอด ยังไม่ซื้อยากินหรือยาเหน็บใดๆมาใช้เองควรไปพบแพทย์เพื่อตรวจร่างกายให้ได้การวินิจฉัยที่แน่ชัด และรับยาฆ่าเชื้อที่ตรงกับโรคภายใต้การดูแลของแพทย์ หากตรวจพบว่าเป็นโรคติดต่อทางเพศสัมพันธ์ควรพาผู้ที่เรามีเพศสัมพันธ์ด้วยไปรักษาด้วยกัน จะได้หายขาดทั้งคู่